TERI XOM AShYoSINI RESPUBLIKADAN OLIB ChIQIB KETIShNI TAQIQLASh TO‘G‘RISIDA

Respublika korxonalarini teri xomashyosi bilan ta’minlash maqsadida:
 1. Eksport qilish (jumladan MDH mamlakatlariga olib chiqib ketish) taqiqlangan, 1994-yil 21-yanvardagi 745-son Farmon bilan tasdiqlangan (6-ilova) buyumlar va mahsulotlar Ro‘yxatiga “Teri xomashyosi (nostandartidan tashqari)” mahsulot turi kiritilsin.
 2. Tashqi iqtisodiy aloqalar vazirligi, O‘zistiqbolstat qo‘mitasi, Davlat soliq qo‘mitasi, “O‘zbekiston temir yo‘llari” davlat-aksionerlik kompaniyasi, boshqa manfaatdor vazirliklar va idoralar mazkur tartibga so‘zsiz rioya etilishini ta’minlasinlar.
 3. Vazirlar Mahkamasining 1994-yil 17-noyabrdagi 558-son qarorining 1-ilovasidagi 10-band ilovaga muvofiq tahrirda bayon etilsin.
 4. Ushbu Farmonning bajarilishini nazorat qilish O‘zbekiston Respublikasi Vazirlar Mahkamasining zimmasiga yuklansin.